Nicolaus Basov
Nicolaus Gennadii filius Basov (Russice Николай Геннадиевич Басов, Nikolaj Gennadievič Basov; natus in urbe Usman'  tunc gubernii Tamboviensis, nunc regionis Aquitilietanae Russiae die 14 Decembris 1922, Moscuae mortuus die 1 Iulii 2001) fuit physicus Russicus Sovieticus. Anno 1964 Nobelianum Physicae Praemium una cum Carolo H. Townes et Alexandro Prochorov abstulit ratione studii de instrumento laserico atque meser ex unda micrometrica. Titulo Herois Laboris Socialistici bis (annis 1969 et 1982) ornatus est.

Nicolaus Basov ut assistens medici in Bello Magno Patrio participavit. Post finem belli factus est studens Instituti Ingeniario-Physici Moscuensis, ubi studium complevit anno 1950. Anno 1953 dissertationem pro gradu candidati, et anno 1956 dissertationem pro gradu doctoris defendit. Ab anno 1948, Basov laborabat in Instituto Physico Academiae Scientiarum URSS. Annis 1958–1972 vicarius praefecti, et annis 1973–1989 praefectus instituti illius erat. Anno 1962 socius correspondens, et anno 1966 academicus Academiae Scientiarum URSS electus est.

3599 Basov

Nexus externi 

 Pagina de Nicolao Basov Encyclopaediae Sovieticae Magnae editionis tertiae 
 Pagina de Nicolao Basov in situ interretiali Heroes terrae 
 De Nicolao Basov in pagina Nobeliano Physicae Praemio dicata 

Eruditi Unionis Sovieticae
Incolae Moscuae
Physici Russiae
Participes secundi belli mundani
Praemium Nobelianum Physicae
Socii Academiae Scientiarum Russicae
Nati 1922
Mortui 2001